lflage/wiki-talks huggingface dataset:
Vita:Debály Ferenc József

message: Please see  and try to find the location of his birthplace "Kinséen". There is a footnote (79) in the book, that may identify the place. I can not read this on-line, it is restricted material. But maybe somebody has the original in Hungary, and can look it up. en:User:Kraxler
replies: text: A hivatkozott forrás alapján a születési hely egyértelműen Câineni, Vâlcea megye, Olténia, ma Románia (akkor még Oszmán Birodalom). A település a Vöröstoronyi-szorostól délre az akkori határ közelében található, tehát nagyon is elképzelhető, hogy itt született. A forrás szerint a hely Oláhországban van, Kajántó pedig nem volt Oláhország. A szócikkben megjelölt születési hely tehát biztosan téves, azt mindenképpen javítani kellene. Darinko vita 2018. december 2., 21:10 (CET)
thread_title:  Megjegyzés
Vita:Koaxiális kábel

message: Én egy itthoni tévérendszer barkácsoló vagyok, és nagyon érdekelne, kedves ismeretlen szerkesztő, ha többet írnál arról, hogyan is kell illeszteni a kábel két végét, hogy ne legyen szellemképes, főleg, ha több tévére osztja szét valaki a jeleket (kábeltévé plusz több saját műholdvevőből jövő jelek kevrése esetén). Paulus Pontius Crassus vita 2009. március 10., 16:36 (CET)
Kedves Paulus Pontius Crassus a szerelést végző szemémély szempontjából a dolog egyszerű: 
Menj be egy olyan antennaboltba, ahol értenek hozzá, ott adnak közösítőszűröket, és elosztókat. A csatlakozók,kábelek minősége is kritikus.
– Duhos vita 2009. március 10., 18:48 (CET)
replies: text: Gyakorlatilag így volt, de úgy tűnik, mégsem derült ki minden. Vettem pl. egy erősítőt, ami tényleg kellett a három felé osztott jel két messzebb menő ágának erősítéséhez. Minden sokkal jobb lett tőle (úgy 200 MHz fölött), csak amikor kijött a kábeltévé, hogy beszerelje az internetet, egy kicsit rázta őket az alacsonyfeszültség, mert az erősítő visszafelé is erősített. Megoldották, betettek egy szűrőt, hogy ne szemeteljek vissza a hálózatukba. De én meg nem gondoltam volna, hogy egy erősítőt nem úgy csinálnak meg, hogy csak előre erősítsen. :-) Paulus Pontius Crassus vita 2009. március 10., 20:26 (CET)
A konkrét eset ismerete nélkül: ez sok minden lehet, akár földelési gond, akár a tápfeszültség ... 
Ha gondolod a saját vitalapunkin folytassuk...
– Duhos vita 2009. március 10., 21:00 (CET)
thread_title:  A kábel két végének illesztése
Vita:Sári Éva

message: „4 éve a népszerű magyar pop együttes, a Splash énekesnője.”
Az ilyen megfogalmazások helyett pontos évszámot kéne megadni. Senki nem fogja megnézni, melyik évben készült ez a szócikk, mindenki a tárgyévhez képest fogja a 4 évet visszaszámolni, márpedig 1,2,3,4... sok év múlva a „4 éve” nem azt fogja jelenteni, mint 2009-ben!
Másik észrevétel: egy énekesnő és műsorvezető esetében miféle szerepekről beszélünk? Ha színésznő is a lelkem, akkor nem kéne erről is megemlékezni a szövegben? Filmfan vita 2009. március 10., 18:36 (CET)
thread_title: Észrevételek
Vita:Varga Katalin Gimnázium (Szolnok)

message: Jász-Nagykun-Szolnok megyei otthonát adja az Arany János Tehetséggondozó Programnak A megyében több középiskolában is folyik a AJ program, a VKG milyen kiemelt szerepet játszik benne? Én eddig úgy tudtam, ebben a programban egymástól függetlenül pályázó középiskolák vesznek részt, nincs megyei vagy – ma már inkább – térségi koordináció. – Lily15 üzenet 2009. március 10., 20:46 (CET)
replies: text: Már nem tudom melyik helyen fogalmaztak így, de ha nem pontos, akkor javítottam. Tényleg van máshol is a megyében? Eredetileg megyénként egy iskola volt csak benne (így JNSZ megyében a VKG), később kapcsolódott be (immár rendszertelenül) több iskola. De arról nem tudtam, hogy lenne még egy mifelénk. - Matthew (hűtőszekrényajtó)  2009. március 10., 21:27 (CET)
A miklósi Bercsényi is benne van cca 5 éve:). AZ igaz, hogy az AJTP honlapján még mindig csak az a 20 iskola szerepel, akik először kezdték. – Lily15 üzenet 2009. március 11., 12:29 (CET)– Lily15 üzenet 2009. március 11., 12:29 (CET)

text: Hmmm… ez nekem új . Pedig tényleg mifelénk van… Akkor bocsánat a tévedésért. - Matthew (hűtőszekrényajtó)  2009. március 11., 18:10 (CET)
thread_title: AJTP

message: Mit lehet tenni, ha a magyar sajtó nem képes a szövegértésre: Diákok modellezik egy héten át az EP működését – sikeresen vegyítik a sajtótájékoztató régiós (német/osztrák/lengyel/magyar diákok) ülésről, és a Wikipédia elsősorban nemzeti (csak magyar diákok) ülésről szóló adatait. Az eredmény: hamis információk tömkelege. - Matthew (hűtőszekrényajtó)  2009. június 12., 08:25 (CEST)
thread_title:  HVG 

message: A Mária Terézia Leánygimnázium elődje 1875-ben kezdte meg működését mint felsőbb leányiskola. 1902-ben költözött későbbi, VI. kerületi, Sugár út (később: Andrássy út) 63–65. szám alatti épületébe. 1905-től már felsőbb leányiskola és leánygimnázium. 1921-ben a M. kir. áll. Mária Terézia Felsőbb Leányiskola és Leánygimnázium nevet kapta, 1923-ban a felsőbb leányiskola megszűnt, ekkortól az iskola neve: M. kir. áll. Mária Terézia Leánygimnázium. (1946-ban Varga Katalin gimnáziumként működött tovább. (Valójában budapesti VI. ker. állami Varga Katalin leánygimnázium.) A gimnázium 1968-ban megszűnt, helyén szakközépiskola nyílt.) – 
Matthew (hűtőszekrényajtó)  2009. július 9., 21:08 (CEST)
thread_title:  Mária Terézia Leánygimnázium 

message: Az infoboxban az áll, hogy az oktatók száma 44,8 fő. Ez hogy jön ki? A gimnáziumnak fej nélküli oktatója is van ? – Sasuke88  wikivita 2010. november 2., 19:57 (CET)
thread_title:  Oktatók száma
Vita:A Németországi Szövetségi Köztársaság alkotmánya

message: Nem kellene megfordítani az átirányítást? Jelenleg német alkotmány --> Grundgesetz. – Hkoala  2009. március 10., 22:09 (CET)
Én jobbnak tartom így, mert az eredeti német elnevezés nálunk is ismert, használt, hasonlóan pl. a Bundestaghoz, Bundesrathoz. – LeiterJakab vita 2009. március 10., 22:52 (CET)
Csak most láttam a vitát. :-) Én például nem ismerem a Grundgesetz kifejezést. De a német és angol szócikk is teljes néven illeti, a magyar wikin jobb mindent magyarul illetni, hacsak nem sokkal ismertebb a német név. Paulus Pontius Crassus vita 2009. március 11., 16:55 (CET)
A Német Szövetségi Köztársaság alkotmánya - ez a cím teljesen megfelelő szerintem. A cikkben a köznyelvben megszokott Német Szövetségi Köztársaság helyett a Németországi Szövetségi Köztársaság megnevezést használtam, mert minden hivatalos dokumentumon, nemzetközi szerződésen stb. így tüntetik fel a Bundesrepublik Deutschland országnevet magyarul, a budapesti nagykövetség is így használja. – LeiterJakab vita 2009. március 12., 11:15 (CET)
A cikkben is benne van, hogy a Grundgesetz szó szerinti fordítása alaptörvény, de ettől még "műfaját" tekintve ez Németország alkotmánya. Nem tartanám szerencsésnek lap átnevezését (A Német Szövetségi Köztársaság alaptörvénye). Történelmi okokból alaptörvénynek hívják ugyan (a cikk erre kitér), de az ilyen típusú jogforrások megnevezése alkotmány (ezért is van írva kis kezdőbetűvel).– LeiterJakab vita 2009. június 18., 20:57 (CEST)
thread_title: Grundgesetz vagy alkotmány
Vita:Zsófia spanyol királyné

message: Én már hallottam ilyet, hogy görögországi, persze tudom, hogy az görög. A görögországi szerintem sokkalta inkább hordozza a származást, mint a görög. Ez utábbi azt jelenti, ez a valaki még mindig görögnek vallja magát, míg az előbbi, a görögországi azt, hogy onnan jött ugyan, de "betagozódott" a spanyol társadalomba, szóval ezért írtam úgy. Az oroszban is ilyen fontos a rosszkij és a rosszijszkij. Nem mindegy ám, hogy orosz vagy oroszországi...– Eino81/Párvusz keskustelu  2009. március 11., 15:07 (CET)
replies: text: Én maximálisan egyetértek veled, a kért cikkek listájára sem véletlenül vettem fel így. Spanyolul is Sofía de Grecia, Reina Consorte de España, szó szerint Görögországi Zsófia spanyol királyné. (Csak hát sajnos a Wikipédia értelmetlen szabályai mindig fontosabbak, mint az, hogy valaminek világos, érthető és logikus címet adjunk.) – Mex plática 2009. március 11., 15:29 (CET)
Ha lehet, ne lefetyeljetek itt össze mindenféle hülyeséget, hanem amennyiben ilyen témába fogtok, tessék tájékozódni. Formailag minden királyi hercegi és főhercegi cím az ország megjelölésével él, tehát az osztrák főhercegek is Erzherzog von Österreich formában viselik a nevüket, de a történettudománynak és a népszerűsítő irodalomnak a ti felmerülésetekig vidáman megfelelt az osztrák főherceg és a dán királyi herceg megfelelő, minthogy félreérthetetlenek. 
Az még csak egy, hogy mindenféle zöldségeket föltaláltok, mert úgy halad előre a világ, de talán nem kéne megsértődni, amikor kiderül, hogy másnak is eszébe jutott már ilyesmi, csak az ötlet rossz. Ez különösen Mexre igen jellemző, Einónak meg nem kéne eltanulnia. Ha egy területen tájékozatlan vagyok, akkor lehetőleg úgy osszak észt, hogy aztán be tudjam venni azt is, amikor kiderül, hogy mi miért nem van úgy. Aki meg mégegyszer visszaállítja az értelmetlen és lüke görögországi hercegnőt, annak a kezére csapok. Bennófogadó 2009. március 11., 17:05 (CET)

text: Ez nem tájékozatlanság, már ne is haragudj. Nézd meg, hogy spanyolul hogyan nevezik. Nem én találtam ki azt a hülyeséget, ahogy ők hívják, és igenis az az egyértelmű. Pont te mondod ezt, a nagy latinos, amikor egyáltalán nem mindegy, hogy de Grecia vagy griega?? – Mex plática 2009. március 11., 18:22 (CET)
replies: text: :Mex, Bennó pont azt próbálja elmagyarázni, hogy mindegy, hogy ők hogyan nevezik, „görögországi”-nak vagy „görög”-nek, amikor magyarul csak a „görög” értelmes és helyes. II. Erzsébet brit királynőt sem hívjuk Nagy-britanniai Erzsébetnek, sem pedig Egyesült Királyság-beli Erzsébetnek. – Crimea vita 2009. március 11., 18:29 (CET)
thread_title: Görögországi vs. görög
Vita:21. század

message: A 2041. év linkje visszavisz a 21. század lapjának linkjére!
replies: text: Igen, ez előfordul, amikor még nincs külön megírva az az év. – Alensha sms 2009. március 11., 21:38 (CET)

message: Előre is bocsánatot kérek a kifejezésért, de nem találok kifejezőbbet: ez az egész lista a század jelentős személyeiről egy kabaré, véleményem szerint, úgy, ahogyan van törölni kellene. Néhány említésre méltó probléma: az Amerika bekezdésben (nem USA, hanem a kontinens!) három személy van felsorolva, ebből az egyik Obama, a másik Hans Blix (nem írom ide, hogy ki ő, tessék szépen eldönteni, hogy a listába való -e, anélkül, hogy rákeresnénk google-lel, vagy megnéznék a cikkben, hogy mégis kicsoda, vagy micsoda) és Kofi Annan, aki se nem Amerikában született, se nem ott élt, se nem ott halt meg (bár az tény, hogy az ENSZ központja New Yorkban van.). A neves művészek közül tizenhárom érdemelte ki, hogy a listába kerüljön, olyan nevek, mint Gerhard Richter, Drake, a Daft Punk és Frank Ocean (ezzel ki is merítettem a listázott művészek közel 30%-át, de a maradék 70% nagyobb részébe is bele tudnék kötni). Nem mennék bele a listában található többi név elemzésébe, de ötletszerű, megalapozatlan szimpátiafelsorolás az egész lista. --PallertitcoC 2024. május 20., 20:14 (CEST)
Akkor te még nem láttad, hogy a 20. század szócikkbe ma bekerült Korda György is, mint jelentős előadóművész . Szörényi Levente, Bródy János, Koncz Zsuzsa nem, de Korda György igen . Apród vita 2024. május 20., 20:29 (CEST)
thread_title:  Jelentős (?) 21. századi személyek
Vita:Irodalmi Nobel-díjasok listája

message: Nem kellene feltüntetni, kik nem fogadták el, vagy nem vették át a díjakat? Tudniillik voltak egy páran. [törölt kép] DoncseczTöj njaš znán. 2009. október 13., 09:38 (CEST)
Ketten voltak: Borisz Paszternak (1958) és Jean-Paul Sartre (1964), mind a kettőnél benne van az információ a listában. – Hkoala  2009. október 13., 14:27 (CEST)
thread_title:  Akik nem fogadták el 

message: A listában több írónál a feltüntetett országadat nem tűnik pontosnak: pl. az írók szócikkeivel nincs mindig összhangban, és van, hogy nem egyezik az angol wikin lévő országadatokkal. T. S. Eliot az angol wikilistán csak brit íróként van jelölve. Brodszkij orosz/amerikai, míg a szócikkében csak orosz. Naipul a szócikke szerint brit, a Nobel listában trinidadi. Czesław Miłosz lengyel, az angol wikin lengyel/amerikai. Az országonkénti statisztika megemlíti, hogy több országhoz tartozó írók, mindkét országnál fel vannak tüntetve. Kik azok? Így nem tudni pl. hogy pontos-e a lista. --Viloris Üzenj! 2012. június 11., 09:18 (CEST)
Ez továbbra is így van. – Vépi vita 2017. március 12., 07:32 (CET)
thread_title:  Írók és országok
Vita:Very Important Person

message: A "VIP-személy" egy tautologikus pleonazmus. Feanor Na mi...? 2009. március 12., 12:39 (CET)
thread_title: Átnevezés indoka

message: Te kedves Feánor, aki letitkosította a vitalapját, egy tautologikus pleonazmus vagy, (Nomen est omen), mert azt írtad a VIP személy átnevezésének indokául, hogy ez szófecsérlés és szóhalmozás. Ha hallgattál volna, akkor bölcs maradtál volna, ugyanis a VIP személy az egy turisztikai szakkifejezés (terminus technikus), ezért az indokod megalapozatlan. Ha a magyar wikipédiát szerkeszted, akkor tanulj meg magyarul, mert ez csak a ripacskodó entellektüellekre jellemző. – Sóhivatal vita 2009. május 8., 17:54 (CEST)
replies: text: Hagyja a személyeskedést másra!Engem vigyen fel a padlásra! A szócikk nem a turisztikáról szól, tehát ha van is ilyen (forrás?) „terminus technicus”  – (ha latin kifejezéseket használsz tanulj meg latinul? ) –, akkor sem feltétlenül kell idetolakodnia. És ha mégis, akkor is megérdemel egy sablont az elején, mint hibásan rögzült hogyishijják. --Bitman vita 2009. május 8., 18:21 (CEST)
replies: text: ::Utózönge 1, 2, 3. --Bitman vita 2009. május 10., 19:03 (CEST)
szerintem is Feanornak van igaza, de ez már annyira meggyökerezett, mint az ISBN-szám meg a HTML nyelv (amik ugyanilyen esetek...) – Alensha sms 2009. május 8., 18:44 (CEST)
thread_title: Átnevezés vissza

message: ? – Alensha sms 2009. május 8., 18:42 (CEST)
replies: text: Egy másik technikus.  --Bitman vita 2009. május 8., 19:30 (CEST)
thread_title:  Mi az az ek?
Vita:Mésa-sztélé

message: Egyrészt nagyon örülök, hogy egész komoly ez a lap és több információt tartalmaz, mint az angol nyelvű. Másrészt a Biblia és a sztélé kapcsolatánál nem értek egyet a jelenlegi megállapítással az Omri és Jórám közötti évszámok számításával. A szerző egyszerűen összeadja az uralkodási időket és 42 évet kap, míg a sztélé 40 évet említ és ezt valamelyest ellentmondásosnak tartja. Ugyanakkor a sztélé nem mondja, hogy Omri uralkodásának első évében foglalta volna el Moábot, lehet, hogy csak a 3. évében tette és akkor nincs gond a számokkal. Továbbá Omri nem lakott Moáb környékén, ő Szamária városát építette magának, csak birtokolta azt, nem hiszem, hogy a sztélé írója ezt akarta mondani. Köszönöm!– Bende76 üzenőlapja  2013. július 14., 00:17‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Évek, Szamaria
Vita:Péter Zoltán

message: Bocsák Miklós 2010 januárjában megjelent Bronzkönyv című könyvében felhasználta ezt a szócikket a játékos névjegyének megírásáshoz és a szócikkben található kép is szerepel benne. --Csurla vita 2010. január 6., 20:12 (CET)
thread_title: Bocsák Miklós: Bronzkönyv
Vita:Badár Sándor

message: A következőt töröltem a szócikkből:
 Az 1992-es Albertville-i téli olimpián kutyaszánhúzásban 17. helyen végzett. Forrásként pedig a Honfoglaló műsor egyik kérdése/válasza szolgál (https://www.youtube.com/watch?v=KkmXQ03pZAA 19:59-nél). Több sebből is vérzik a történet: 1992-ben nem volt kutyaszánhúzás a téli olimpián (1932-ben is csak bemutató sportág volt) és Badár nem szerepel a magyar küldöttségben. Az egyik legjelentősebb kutyaszánhúzó verseny, az Iditarod honlapján sem találni a nevét. Nem tudom miért terjeszti az MTVA (és Badár?) ezt az olimpiai sztorit... – Fmvh vita 2018. január 3., 11:37 (CET)
thread_title:  Olimpia?
Vita:Belvárosi Színház (2004-től)

message: Nem azonos az egykori Filmmúzeum helyén működő befogadó színházzal []. Az egykori Belvárosi Színházzal a budapesti Katona József Színház fejezete foglalkozik. (Foglalkozom a gondolattal, hogy kiemelem a fejezetet önálló szócikké) Ha ezen a néven működő Károly körúti intézményről is készülne szócikk a javasolt név: Belvárosi (Befogadó) Színház 
A nevet értelemzavaróan használó szócikkeket javítottam és a vitalapokra a következő magyarázatot helyeeztem el:

message: Véleményem szerint sajnálatos dolog, hogy a színház -pontosabban rendezvény központ- vezetői illetve az önkormányzati illetékes tisztségviselők nem vették figyelembe, hogy  a név foglalt. A Bárdos Artúr által alapított nagy hírű teátrum tradíciójának a Károly körúti intézmény nem folytatója. Ennek megfelelően a nevet a Belvárosi Színház átirányítói vitalapjának megfelelően -Belvárosi (Befogadó) Színház-különböztettem meg. 
Ez a megjegyzésem csak a névválasztást és nem az intézmény tevékenységét kritizálja.  – Kispados  vita 2009. július 23., 12:35 (CEST)
– Kispados vita 2009. március 13., 11:21 (CET)
Rendszerszintű karbantartás. Ld: Belvárosi Színház egyértelműsítő vitalapon --Kispados vita 2013. december 1., 00:27 (CET)
thread_title:  Belvárosi Színház névhasználat 

message: Itt talán leírhatom. Döbbenet, hogy Bárdos Artúr legendás színházának nevét a Károly körúti rendezvényközpont megkülönböztetés nélkül használja. Aki megfordul a Budapesti Katona József Színházban találkozhat emléktáblával és egy emléksarokkal is. A "Katona" a tradíció ápolója. Kár, hogy nem védte le a nevet. Döbbenet, hogy a színházi szakma helyett ez csak a laikus színháznézőt irritálja. – Kispados vita 2010. június 25., 20:13 (CEST)
ezt most nem értem, két különböző intézmény használja a Belvárosi Színház nevet? nem valami egyedi név, miért ne juthatott volna másnak is az eszébe? Alensha 2010. június 25., 21:41 (CEST)
replies: text: :A név -véleményem szerint- attól lett egyedi, hogy ezzel a névvel egy színháztörténeti jelentőségű társulat, színházi eszmény működött egészen az államosításokig. A rövid történet a Budapesti Katona József Színház szócikkében olvasható. Ez a színház működik most a régi "Belvárosi" helyén. Őrzi és ápolja a tradíciót. Kérdés lehet persze akkor miért nem vette fel ezt a nevet. Gondolom azért mert nem volt oka változtatni az örökölt néven, egyáltalán mit szóltak volna, ha lecseréli Katona József nevét. Végül is nyugodtan használhatja a Károly körúti rendezvényközpont is ezt a nevet. Jogilag biztos nem támadható. Én viszont el vagyok keseredve emiatt. Pedig nemcsak a leendő színháztörténészekre gondolok, akik aztán kutathatják a különböző időszakok történeseit. Ma, ha beüti valaki a keresőbe a színház nevét, a legendás Kállai Ferenc nevével fémjelzett Rómeó keveredik a napjainkban bemutatott Esőember, befogadott produkcióval. – Kispados vita 2010. július 23., 19:22 (CEST)
Hát, történészeknek valóban okozhat némi zavart. De elképzelhető, hogy a másik is igyekszik méltóvá válni a névhez, reménykedjünk benne :) Alensha 2010. július 23., 23:02 (CEST)
thread_title:  [[Belvárosi Színház]]
Vita:Mozaik

message: Szia Szalax! Mivel még nem ismerjük egymást, kicsit indoklok. Héber dolgokkal foglalkozom, előtte meg majdnem művtörténész lettem, de ettől megkíméltem a világot:)). Karmela kért meg, hogy nézzek rá a héber részre, így megtettem. Egy picit bővítettem. Igyekeztem a te stílusodban maradni, de nyugodtan írd át. Kis kavar volt Jerikónál, mert ott két zsinagóga is van, azt kiegyenesítettem és pár fontosat még betettem pár linkkel, de nézd meg, kellenek-e. Az átírásokat magyarosítottam, mert mindre van magyar megfelelő, de zárójelben benn hagytam az izráelit, hogy aki a neten keresné, megtalálhassa. A képet csak azért tettem be, hogy oldjam a szöveget, vedd ki ha nem kell. És még ezt a kettőt találtam a Commonsban, ami betehető lenne helyette: File:Hamat Tiberias mosaic writing.jpg, File:Hamat Tiberias mosaic.jpg. Találtam pár képes helyet, azt kommentbe ideteszem, ha esetleg kellene valamire, ha nem, szedd ki. 
*Most pedig megyek és letanúskodom az átírásokat:)). És gratulálok a cikkhez! Művtöris szemmel is remek és igényes!  – eLVe hablaty:) 2009. március 23., 18:50 (CET)
thread_title:  Zsidó mozaikok 

message: Kultúrpalota (Marosvásárhely) - ha gondolod, említsd meg ezt is. – Hkoala  2009. március 23., 22:21 (CET)
thread_title:  Még egy mozaikdíszes épület 

message: Gratulálok, igen szép szócikk. Néhány értelmező képet betettem, picit illesztgettem is. Kis kritika: a zömmel Commons-képek viszonylag gyengék.
Kit36a vita 2009. december 21., 23:57 (CET)
thread_title: Kit36a-tól

message: "Ábrázolni kívánt kép, minta" - ???? Nem a képet ábrázolják, hanem a témát, ezt, tekintettel, hogy kint van a kezdőlapon, nem írom át a cikkben. SL vita 2009. december 22., 19:31 (CET)
thread_title:  megfogalmazás
Vita:Verses regény

message: Érdemes lenne megemlíteni, hogy a modern magyar irodalomban is találkozhatunk ilyen műfajú alkotással, Térey János Paulusával, ami egyébként Anyegin-strófában íródott, és a kortárs irodalom kiemelkedő teljesítménye.
Szerkesztő:ikoos
replies: text: : beírtam. Nyugodtan lehet hozzáírni egyébként :) – Timish  levélboksz 2009. március 13., 16:11 (CET)
thread_title: Térey
Vita:Pacsa

message: Az ellenőrizetlen változtatások Mészáros Ferenc: Pacsa története c. könyvéből vannak, érzésem szerint copypaste, meg kéne várni az engedélyt a GFDL felhasználásra. SyP 2009. április 12., 17:43 (CEST)
Az engedély az OTRS-ben megtalálható: . SyP 2009. április 13., 10:39 (CEST)

message: Pacsa tavaly nyár óta város. A nagyközség szavakat ki kellene cserélni a városra. Köszi
thread_title:  város
Vita:Europe

message: Ez jó. A SAJÁT magam írását vettétek le, mondván, jogsértő. A europetheband.hu a saját domain-em, az euro-team consulting bt. tulajdona. Én vagyok ennek a magyar rajongói oldalnak a szerkesztője. Akkor most hogy is?
replies: text: Nem a Wikipédiának kell tudnia, hogy korábban más weboldalon is publikáltad az ominózus szöveget, hanem Neked kell kijelentened, hogy annak a szövegnek is Te vagy a szerzője, és tudomásul veszed, hogy a Wikipédián való publikálással közkinccsé teszed. Filmfan vita 2009. március 13., 17:25 (CET)
Oké. Akkor mondom: először ott publikáltam ezt a cikket. Most itt szeretném. Szerzője én vagyok. Hogyan tovább?
Akkor mégegyszer: amilyen gyorsan le tudtátok venni a SAJÁT MAGAM által és a saját oldalamon található tartalmat, olyan lassan születik válasz. Akkor milyen módon tudom MÉGISCSAK feltenni ide a zenekarról szóló információkat, hogy ezzel is bővítsem teljesen ingyen és bérmentve a Wikipédiát? Rendesen úgy érzem magam, mintha szégyentáblára kerültem volna vagy szamárpadba ültettetek volna. Hmmm?

text: Rendben van. Légy szíves, formázd meg a szöveget. Ehhez útmutató, leírás itt van: WP:FORMA. És próbáld meg kicsit semlegesebbé tenni azt. Üdv! – Hunyadym Vita 2009. március 13., 20:46 (CET
Akkor már csak azt nem tudom, hogyan és mi módon bizonyítsam, hogy a saját oldalamról vettem ide a saját cikkemet? Egyébként pár nap, és a kért módon átírom, csak most láttam meg hogy jogsértést "követtem el".

message: A leírt alak magánhangzóval kezdődik, kiejtve azonban „jurop”, beszédben „a” névelőt használunk előtte. Írásban mi a szabály ilyen esetekre? Hierro vita 2010. szeptember 5., 20:32 (CEST)
replies: text: Nem tudom van-e rá magyar helyesírási szabály, de ha meglátom, hogy "az Europe", akkor sikítófrászt kapok. – Ary vita 2010. szeptember 6., 21:59 (CEST)
thread_title:  „A Europe” vagy „az Europe”? 

message: Rendben, hogy a szöveg a rajongói oldalról származik, de egy rajongói oldal nem számít megbízható forrásnak. A szöveg minden állítását alá kellene támasztani a zenekartól független, megbízható és ellenőrizhető forrásokkal, ahogy azt a Wikipédia irányelvei kérik: WP:MF, WP:ELL, WP:NEV – Ary vita 2010. szeptember 6., 22:07 (CEST)
Ha vetted volna a fáradtságot, az általad "meredeknek" titulált rajongói oldalra legalább ránézel. Ha megtetted volna (nem tetted!), akkor ott olvashattad volna a forrás megjelölését. Ja, mellesleg ez maga a EUROPE zenekar által kiadott DVD magyarra fordított változata!
Független források kellenek. – Ary vita 2011. január 21., 10:12 (CET)
thread_title:  Rajongói oldal, mint forrás? Meredek.